kardosdrur/scandi-wiki huggingface dataset:
Jørgen Grevenkop-Castenskiold

Jørgen Frederik Johannes Grevenkop-Castenskiold (født 20. juli 1804 i København, død 26. marts 1874 sammesteds) var en dansk godsejer, officer og politiker, far til Helmuth Grevenkop-Castenskiold.

Han var søn af Caspar Holten Grevencop-Castenschiold og Jacobine Severine Magens og overtog Store og Lille Frederikslund ved faderens død 1854.

1823 blev han sekondløjtnant à la suite i slesvigske kyrasérregiment, blev 1829 virkelig sekondløjtnant og kammerjunker, 1834 karakteriseret premierløjtnant, 1842 ritmester à la suite, 1848 kammerherre og 1859 major à la suite.

Han var 1854-60 repræsentant i Nationalbanken, blev 14. december 1863 Ridder af Dannebrog, 1865 kongevalgt medlem af Rigsrådets, senere af Rigsdagens Landsting og blev 1868 Dannebrogsmand. Han sad i Landstinget til sin død 1874

En af hans døtre ægtede officeren Ludvig Castenskiold.

Han er begravet i Sorterup Kirke.

Kilder 
 Danmarks Adels Aarbog 1943.

Eksterne henvisninger 
 

Jørgen
Kavaleriofficerer fra Danmark
Riddere af Dannebrog
Godsejere fra Danmark
Landstingsmedlemmer i 1860'erne
Landstingsmedlemmer i 1870'erne
Medlemmer af Rigsrådet (1855-1866)
Personer fra København
Kammerherrer fra Danmark
Wilhelm Heinrich Roscher

Wilhelm Heinrich Roscher (født 12. februar 1845 i Göttingen, død 9. marts 1923 i Dresden) var en tysk klassisk filolog og mytolog.

I tilslutning til universitetsuddannelse i Leipzig og Göttingen uddannede han sig ved forskellige rejser
i Italien, Grækenland og Orienten og beklædte derefter forskellige stillinger ved lærde skoler,
indtil han 1894 blev rektor for gymnasiet i Würzen. Foruden at han har udarbejdet
forskellige Skrifter af mytologisk Indhold, deriblandt »Studien zur vergleichenden Mythologie
der Griechen und Römer« (1873—75), redigerede han det store, fortjenstfulde »Ausfürliches
Lexicon der griech. u. röm. Mythologie« (begyndt 1884, endnu under Udgivelse 1925), der
bærer hans navn, og hvor han havde formået om sig at samle en stor og dygtig kreds af
medarbejdere, en fundgrube for fremtidige mytologiske studier.

Kilder 

 

Klassiske filologer
Filologer fra Tyskland
Religionshistorikere
Skolefolk fra Tyskland
Tyskere i 1800-tallet
Tyskere i 1900-tallet
Salmonsens
Nexus S

Nexus S er en smartphone produceret af søgegiganten Google og elektronikfabrikanten Samsung. Nexus S er efterfølgeren til Nexus One, der blev produceret i samarbejde med HTC. Nexus S er flagskibsproduktet for version 2.3 af Google Android, også kendt under kodenavnet "Gingerbread".
Den 27.juni 2012, præsenterede Google deres nyeste version af styresystemet Android, Jelly Bean . Denne version vil blive tilgængelig for brugere af Nexus S i løbet af Juli måned, 2012.
Modsat øvrige Android telefoner, vil Googles Nexus serie kunne opdateres direkte, uden modificeringer af producenten af telefonen. Det betyder, at googles opdatering af Android vil være klar til Nexus serien før alle andre Android telefoner.

Noter 

Google
Smartmobiler
Mobiltelefoner fra Samsung
Android-enheder
Dietrich Wilhelm Lindau

Dietrich Wilhelm Lindau (19. juni 1799 — 24. september 1862) var en tysk maler. 

Lindau, der var elev af C.F. Hartmann i Dresden og fra 1821 bosat i Rom, har fornemmelig skildret italiensk folkeliv, således i de to malerier i Thorvaldsens Museum: Landfolk på vejen til Rom (1826) og Saltarello i et romersk osteri (1827), endvidere Oktoberfest (museet i Leipzig), Italienske bønder vender hjem fra høstarbejde o. s. fr.; han malede et lille portræt i olie af Thorvaldsen.

Malere fra Tyskland
Tegnere fra Tyskland
João Sassetti

João Vicente de Freitas Branco Sassetti (22. januar 1892 – 28. maj 1946) var en portugisisk fægter som deltog i de olympiske lege 1920 i Antwerpen, 1928 i Amsterdam og 1936 i Berlin. 

Sassetti vandt en bronzemedalje i fægtning under OL-1928 i Amsterdam. Han var med på det portugisiske hold som kom på en tredje plads i disciplinen kårde bagefter Italien og Frankrig.

Fægtere fra Portugal
Louise Grevenkop-Castenskiold

Louise Emilie Cathrine Grevenkop-Castenskiold (7. juni 1853 – 30. september 1935) var overhofmesterinde hos dronning Alexandrine.

Hun var datter af diplomaten Melchior Grevenkop-Castenskiold og Thecla født Hochschild og var først stiftsdame i Vallø Stift. Hun blev hofdame hos kronprinsesse Alexandrine i 1898 og overhofmesterinde i 1912, hvilket hun var til sin død.

Fra 1926 ejede hun Hørbygård. Hun var ugift.

Kilder 
 Kraks Blaa Bog 1929

Eksterne henvisninger 
 

Personer i Kraks Blå Bog (afdøde)
Godsejere fra Danmark
Louise
Hofmesterinder fra Danmark
Danskere i 1800-tallet
Danskere i 1900-tallet
Jugoslavien ved sommer-OL 1928

Jugoslavien deltager i Sommer-OL 1928. 34 sportsudøvere fra Jugoslavien deltog i seks sportsgrene under Sommer-OL 1928 i Amsterdam. Jugoslavien kom på en fjortende plads med en guld- en sølv- og tre bronzemedaljer.

Medaljer

Medaljevindere

Kilder 

Lande ved sommer-OL 1928
1928
Frederico Paredes

Frederico Paredes (31. januar 1889 -4. november 1972) var en portugisisk fægter som deltog i de olympiske lege 1920 i Antwerpen, 1924 i Paris og 1928 i Amsterdam.

Paredes vandt en bronzemedalje i fægtning under OL-1928 i Amsterdam. Han var med på det portugisiske hold som kom på en tredje plads i disciplinen kårde bagefter Italien og Frankrig. 

Fægtere fra Portugal
Klæmint Olsen

Clement Olsen, kaldet Klæmint Olsen (10. februar 1842 i Leirvík –10. marts 1912 i Klaksvík) var en færøsk embedsmand og politiker fra Sambandsflokkurin.

Han var sysselmand og postekspeditør i Norðoyar fra 1871 til 1910 og var formand (borgmester) for kommunalbestyrelsen for Norðoya prestagjalds kommuna 1872–1908. Olsen var indvalgt på Lagtinget fra Norðoyar 1877–1912, Landstinget 1886–1894, samt Folketinget 1898–1901. Ved landstingsvalget i 1894 var han blevet slået af præsten Frederik Petersen, som opnåede 11 af 20 stemmer. Han var med til at stifte partiet Sambandsflokkurin i 1906.

Kilder 
 Løgtingið 150 – Hátíðarrit, bind 2 (2002), s. 331. (PDF )

Politikere fra Færøerne før 1906
Embedsmænd fra Danmark
Riddere af Dannebrog
Landstingsmedlemmer i 1880'erne
Landstingsmedlemmer i 1890'erne
Folketingsmedlemmer i 1890'erne
Folketingsmedlemmer i 1900'erne
Tidligere folketingsmedlemmer fra Færøerne
Landstingsmedlemmer fra Færøerne
Sysselmænd fra Færøerne
Politikere fra Sambandsflokkurin
Jesper Kyd

Jesper Jakobson Kyd (født 3. februar 1972 i Hørsholm) er en dansk videospil- og film soundtrackkomponist.

Jesper Kyd kombinerer orkestral, electronica og dark ambient når han komponerer sin musik. Han har vundet flere priser. Han står blandt andet bag musikken i Hitman- og Assassin's Creed-spilserierne.

Arbejde

Spilmusik 

 2022 - Warhammer 40,000: Darktide

 2020 - Assassin's Creed Valhalla
 2019 - Borderlands 3 (Menu Theme)
2019 - Borderlands 3 (Exploring The Dormant Ship)
2015 - Warhammer: End Times - Vermintide
 2013 - State of Decay
 2013 - Heroes and Generals
 2013 - Borderlands 2 (Tiny Tina's Assault on Dragon's Keep, DLC)
 2012 - Borderlands 2 (Mr. Torgue's Campaign of Carnage, DLC)
 2012 - Borderlands 2 (Captain Scarlett and Her Pirate's Booty, DLC)
 2012 - Borderlands 2
 2012 - Darksiders II
 2012 - Soulcalibur V (lavede et remix af "Venice Rooftops" fra Assassin's Creed II)
 2011 - Forza Motorsport 4
 2011 - Assassin's Creed: Revelations (sammen med Lorne Balfe)
 2010 - Assassin's Creed: Brotherhood
 2009 - Assassin's Creed II
 2009 - Borderlands
 2008 - The Chronicles of Spellborn
 2008 - The Club (temamelodi)
 2007 - Assassin's Creed
 2007 - Unreal Tournament 3 (sammen med Rom Di Prisco)
 2007 - Kane & Lynch: Dead Men
 2006 - Hitman: Blood Money
 2006 - Gears of War
 2005 - Splinter Cell: Chaos Theory 2004 - Dance Dance Revolution ULTRAMIX 2 (sangene .59 -remix-, Istanbul café, og Red Room)
 2004 - Robotech: Invasion 2004 - Hitman: Contracts 2004 - McFarlane's Evil Prophecy 2003 - Freedom Fighters 2003 - Brute Force 2002 - Hitman 2: Silent Assassin 2002 - Minority Report: The Video Game 2001 - Shattered Galaxy 2001 - The Nations: Alien Nations 2 2000 - Hitman: Codename 47 2000 - Messiah 2000 - MDK2 2000 - Soldier (uudgivet)
 1999 - Time Tremors 1996 - Scorcher 1996 - Amok 1995 - The Adventures of Batman & Robin (Sega Mega Drive/Genesis-versionen)
 1995 - Heavy Machinery (uudgivet Sega 32X game)
 1994 - Red Zone 1993 - Sub-Terrania 1993 - Pro Moves Soccer 1990 - U.S.S. John Young Filmmusik 
 2010 - A Perfect Soldier 2008 - Staunton Hill 2007 - La Passion de Jeanne d'Arc 2006 - Sweet Insanity 2003 - Night All Day 2002 - Pure 2002 - Death of a Saleswoman Kortfilm 
 2011 - Somnolence 2010 - The Auctioneers 2006 - Virus 2006 - Impulse 2003 - Cycle 2002 - Pure 2002 - Paper Plane Man 2002 - Day Pass 2001 - Going with Neill 2001 - The Lion Tamer 2000 - Organizm TV-serier 
 2013 - Métal Hurlant Chronicles (sæson 2)
 2012 - Métal Hurlant Chronicles (sæson 1)
 2009 - The Resistance Trailere 
 Game of Thrones South Pacific / Wild Pacific Conan the Barbarian Assassin's Creed II Assassin's Creed Gears of War V For Vendetta Hitman: Blood Money Hitman: Contracts Hitman 2: Silent Assassin Freedom Fighters''

Priser 
 2009 – Hollywood Music in Media Awards – Bedste Originale Sountrack (vandt)
 2003 – Gamespot – Bedste Soundtrack 2003 (vandt)
 2003 – Gamereactor Bedste Originale Soundtrack (vandt)

Referencer

Eksterne henvisninger 
  
 

Filmkomponister fra Danmark
Personer fra Hørsholm
Elektroniske musikere
Tv-personligheder fra Danmark
Jorge de Paiva

Jorge de Paiva (13. maj 1887 – 12. maj 1937) var en portugisisk fægter som deltog i de olympiske lege 1920 i Antwerpen, 1924 i Paris og 1928 i Amsterdam.

Paiva vandt en vandt en bronzemedalje i fægtning under OL-1928 i Amsterdam. Han var med på det portugisiske hold som kom på en tredje plads i disciplinen kårde bagefter Italien og Frankrig.

Fægtere fra Portugal
Ainārs Kovals

Ainārs Kovals (21. november 1981 i Riga i Lettiske SSR) er en lettisk spydkaster trænet af Valentīna Eiduka. Han opnåede sit personligt bedste kast ved sommer-OL 2008 på 86,64 meter, et kast som gav ham en olympisk sølvmedalje. Kovals har også opnået medaljer ved universiaderne i 2005, 2007 og 2009; med henholdsvis guld, bronze og guld. Kovals er gift med den lettiske spydkaster Sinta Ozoliņa-Kovala.

Ainārs Kovals er siden den 14. oktober 2008 Kavaler af Trestjerneordenen, en orden han fik overrakt af Letlands præsident Valdis Zatlers på Rigas Slot den 11. november 2008.

Se også 
 Letlands deltagelse i Olympiske lege

Referencer

Eksterne henvisninger 
 

Personer fra Riga
Spydkastere fra Letland
Olympiske sølvmedaljevindere fra Letland
Kavalerer af Trestjerneordenen
Janine Lindemulder

Janine Marie Lindemulder (født 14. november 1968 i La Mirada, Californien), er en amerikansk pornoskuespiller og erotiks danser. Hun er bedste kendt for sin medvirkende i amerikanske pornofilm i midten af 1990'erne og hendes comeback i 2004 og 2005. Lindemulder har desuden medvirket i to Blink-182 musikvideoer, og var også modellen på albummet coveret Enema of the State i 1999.

Hun blev model for Penthouse magasinet i december 1987. Hendes første rolle fik hun i 1992 i Hidden Obsessions. I 1999 forlod hun pornoindustrien, for at blive pædagog i en børnehave. I april 2004 gjorde hun comeback. Hendes seneste film er Janine Loves Jenna (2007), hvor hun spiller sammen med Jenna Jameson.

Priser 
 1994 XRCO Award for Best Girl-Girl Scene – Hidden Obsessions
 1994 AVN Award for Best All-Girl Sex Scene – Hidden Obsessions
 1997 AVN Award for Best Tease Performance – Extreme Close-Up
 2000 AVN Award for Best All-Girl Sex Scene – Seven Deadly Sins
 2000 AVN Award for Best Supporting Actress – Seven Deadly Sins
 2006 AVN Award for Best All-Girl Sex Scene – Pirates
 2006 XRCO Award for MILF of the Year
 2007 AVN Award for Best Sex Scene Coupling – Emperor

Eksterne henvisninger 

 Officiel hjemmeside
 

Pornoskuespillere fra USA
Paulo d'Eça Leal

Paulo d'Eça Leal (15. juli 1901 – 18. september 1977) var en portugisisk fægter som deltog i de olympiske lege 1924 i Paris, 1928 i Amsterdam, og 1936 i Berlin.

Leal vandt en bronzemedalje i fægtning under OL-1928 i Amsterdam. Han var med på det portugisiske hold som kom på en tredje plads i disciplinen kårde bagefter Italien og Frankrig. 

Fægtere fra Portugal
Indulf af Skotland

Indulf (skotsk gælisk Idulb mac Causantín) var konge af Skotland fra 954 til 962, skønt der ingen optegnelser findes af hans kroning, hvis der i det hele taget var nogen. Han var søn af kong Konstantin 2. af Skotland og kom på tronen, da hans anden fætter, kong Malcolm 1. af Skotland døde. Navnet Idulb er en gælisering af enten det norrøne Hildulf eller det angelsaksiske navn Eadulf. Idulb blev senere skrevet Indulf under fransk indflydelse.

Indulf giftede sig en gang i løbet af sit liv, men detaljerne er uklare. Der findes ingen optegnelser over dato og sted, desuden er hustruens navn også ukendt. Han fik tre sønner som alle døde for sværd i forskellige anledninger.

Konger af Skotland
Huset Alpin
Dubh af Skotland

Dubh mac Maíl Coluim (d. 967) var konge af Alba. I ældre historie kan hans navn være anglificeret som Duff, mens den moderne gæliske version er Dubh, noget som har betydningen mørk eller sort. Det kan være, at navnet Dubh var et epitet (karakteriserende tillægsord), eftersom manuskriptet Duan Albanach refererer til ham som Dubhoda dén, altså Dubod den voldelige eller den fremfusende. Han var søn af Máel Coluim mac Domnaill (Malcolm 1. af Skotland), og overtog tronen da Ildulb mac Causantín (Indulf af Skotland) blev dræbt i 962.

Tjek fødsels- og dødsår
Konger af Skotland
Myrdede regenter
Ravensberg Vandtårn

Ravensberg Vandtårn () er et vandtårn opført i 1896 i Kielerbydelen Ravensberg i Slesvig-Holsten, Tyskland. Bygningen er tegnet af den daværende Kieler stadsarkitekt Rudolph Schmidt, der – med henblik til den forventede udbygning af området – bevidst lænede sig arkitektonisk op ad middelalderlige befæstnings-, by- og borgtårne. Vandtårnet, der er opført i mursten, står på en kunstigt opført forhøjning 15 m.o.h., og har en diameter på 23,70 meter og en højde på 30 meter.

Det indre af vandtårnet er, bortset fra noget nødvendigt tekniskt udstyr til dets nuværende brug (scene, lys- og lydanlæg samt beværtning), tomt og er gangbart i sin helhed; en vindeltrappe i form af en spiraltrappe fører op til en cirkelformet svalegang, og derfra fører endnu en trappe tværgående gennem bygningen til endnu et niveau, og endelig tværs gennem tårnet til tagrytteren.

Eksterne henvisninger 

 Ravensbergs historie  
 Lore & Lay Theater i Ravensberg Vandtårn

Kilder 
 

Vandtårne i Tyskland
Kiel
Etableret i 1896
Franz De Zaster

Michael Gorm Christiansen (4. september 1960 - 30. december 2014) også kendt som Franz De Zaster el. Franz Disaster var en markant punksanger på den tidligste danske punkscene, som han var en central del af. De Zaster spillede i bands som Brats (1978-79), Pubescent Hysteria (1979, bassist), No Fun (1981) samt i enkeltkoncert-bandsne Support (1979) og ZV Group (1980) .

Franz De Zaster spillede med sit band Brats til den første større punkkoncert i Danmark "Concert of the Day" i 1978, og deltog i alle de efterfølgende væsentlige tidlige danske punkfestivaler som Pære Punk (1978, med Brats), Concert of the Moment (1979, med Support) og Concerto de Nobrainos insanos (1980, med ZV Group), og medvirker på LP-kompilationerne Pære Punk (Brats) og Concert of the Moment (Support).

De Zaster's band Brats var et centralt punkband på den helt tidlige danske punkscene. Bandet blev dannet i maj 1978 og spillede i samme år sammen med andre af de tidligste danske punkbands som Sods, No Knox, Elektrochok, Bollocks, Kliché, Lost Kids og Dream Police.

Efter den punkede version af Brats var gået i opløsning i løbet af første halvdel af 1979 stod De Zaster uden band, hvilket betød, at han til de store tidlige punkfestivaler, der løb af stablen efter Brats' opløsning skabte forskellige konstellationer hvori han var forsanger.

Til Concert Of The Moment i 1979 kaldte de sig 'Support' og var basalt set Brats blot med Peter Peter fra Sods på guitar i stedet for Hank De Wank (René Krolmark).

Til Concerto de Nobrainos insanos i 1980 kaldte de sig 'ZV Group' og bestod af De Zaster (vokal), Lars Top-Galia (guitar, sen. i ADS og Sort Sol), Palle Johansen (bas, sen. i No Fun) samt Peter Top-Jensen (trommer, sen. i ADS).

Franz De Zaster var omkring 1981 forsanger i punkbandet No Fun. Bandet spillede bl.a. til arrangementet "Concert of the Known Unknowns" i Rockmaskinen i 1981 sammen med bl.a. ADS og Razorblades og 13 andre bands.

Herudover spillede De Zaster i 1979 bas i punkbandet Pubescent Hysteria, som bl.a. havde Peter Peter fra Sods på trommer.

Franz De Zaster kan høres med Brats på sangene "Dreams", "I Do What I Wanna Do" og "Magazine" på LP'en "Pære Punk" fra 1979 og med Support på nummeret "A Few Of The Best" på LP'en "Concert Of The Moment" fra 1980.

Diskografi 
 Pære Punk – 12" comp LP 1979 (Kong Pære / KLP1) (Brats)
 Pære Punk – MC comp 1979 (Kong Pære / KPMC1) (Brats)
 Concert Of The Moment – 12" 3xLP live 1980 (Irmgardz / IRMG02) (Support)
 Concert Of The Moment – MC 14/11 1980 (Irmgardz / IRMG K502) (Support)
 Bloodstains Across Denmark – 12" comp LP 1997 (Brats, numre fra Pære Punk LP'en)

Musikere fra Danmark
Hans & Jørgen Larsen

Hans & Jørgen Larsen var et førende dansk entreprenør- og stenhuggerfirma. Firmaet var grundlagt i 1873 af Hans Wendelboe Larsen (død 1907) og Lars Jørgen Wendelboe Larsen (1851-1931).

I de første årtier efter firmaets grundlæggelse beskæftigede det ofte 3-400 mand. Hans & Jørgen Larsen blev bl.a. anvendt af arkitekt Vilhelm Dahlerup og har derfor udført stenhuggerarbejderne til Jesuskirken i Valby, Elefantporten på Carlsberg (herunder elefanterne tegnet af H.P. Pedersen-Dan) på Carlsberg, Statens Museum for Kunst, Ny Carlsberg Glyptotek og Ivar Huitfeldts monument på Langelinie, alle værker af Dahlerup.

En anden samarbejdspartner var Hans J. Holm, som tegnede nogle type-gravmonumenter for firmaet.

Af senere værker kan nævnes monumentet på Bornholm for Genforeningen fra 1923, hvis tilblivelse var usædvanlig: Stenen havde uden indskrift været på Haandværker- og Industriforeningens Udstilling i Rønne i 1923 som reklame for Hans & Jørgen Larsen, som ejede Moseløkkens Granitværk og huggepladsen ved Pilegade i Allinge. En inskription blev tilføjet, og et monument var født.

Ifølge Jørgen Larsen selv stod han selv i spidsen for reparationen og ombygningen af havnene på Bornholm, der var blevet ødelagt ved stormfloden i 1872. Dette arbejde foregik i årene 1874 til 1876 og omfattede Nexø, Svaneke, Allinge, Sandvig og Hasle havne. I begyndelsen af året 1881 købte Jørgen Larsen retten til at udtørre Gårdbo Sø i Vendsyssel og samtidig dermed 2 bøndergårde i dennes nærhed. Han købte Gårdbogård og lod en ny hovedbygning opføre 1893 ved Martin Borch.

Firmaet blev også benyttet ved opførelsen af KFUM-borgens ældre del (1898-1901), Taastrup Nykirke og Bispebjerg Hospital. En række gravmæler tegnet af Axel Berg blev udført af Hans & Jørgen Larsen samt gravmælet for arkitekten Ludvig Clausen.

Fra 1899 var Constantin Olsen medindehaver. Fra 1945 var Børge Larsen (1909-) indehaver. 

Firmaet lå først i Gartnergade 14, senere i Griffenfeldsgade 37 på Nørrebro og siden på Hostrupsvej 4 på Frederiksberg.

Kilder 
 Danmarks ældste forretninger 1100-1911, Kraks Forlag 1950
 Etatsråd Jørgen Larsens levnedsbeskrivelse 
 Om Genforeningsmonumentet på Bornholm

Tidligere virksomheder i København
Danske virksomheder etableret i 1873
Entreprenørvirksomheder i Danmark
Nørrebro
Tidligere virksomheder på Frederiksberg
Håndværksvirksomheder i Danmark
Bygge-, konstruktions- og anlægsvirksomheder i Danmark
Jonas Eriksson

Jonas Eriksson (født 28. marts 1974) er en svensk fodbolddommer fra Sigtuna. Han debuterede i den bedste svenske liga, Allsvenskan i 2000. To år senere i 2002 blev han udnævnt til at dømme under det internationale fodboldforbund FIFA. Fra 2009/10 sæsonen har han været indrangeret som Elite Kategori-dommer, der giver adgang til at dømme kampe på allerhøjeste internationale niveau.

Eriksson er blandt de udtagede dommere til sommerens EM 2012 i Polen og Ukraine

Karriere

EM 2012 
Eriksson slutrunde-debuterer ved EM 2012 i Polen og Ukraine, hvor han har fået tildelt følgende kampe:
   –   (gruppespil)

Kampe med danske hold 
 Den 9. februar 2011: Venskabskamp:  –  1-2

Referencer 

 Kampoversigt 
 

Fodbolddommere fra Sverige
Dommere i UEFA Champions League
Björn Kuipers

Björn Kuipers (født 28. marts 1973) er en hollandsk fodbolddommer. Han har dømt internationalt under det internationale fodboldforbund, FIFA, siden 2006. Fra 2009/10 sæsonen har han været indrangeret som Elite Kategori-dommer, der giver adgang til at dømme kampe på allerhøjeste internationale niveau.

Kuipers er blandt de udtagede dommere til sommerens EM 2020 i Europa

Karriere

EM 2012 
Kuipers slutrunde-debuterede ved EM 2012 i Polen og Ukraine, hvor han har fået tildelt følgende kampe:
   –   1 - 3 (gruppespil)
   –   (gruppespil)

Kampe med danske hold 
 Den 27. august 2009: Play-offs til Europa League: OB – Genoa 1-1.
 Den 22. februar 2011: Ottendedelsfinale i Champions League: FC København – Chelsea 0-2.

Referencer 

Kampoversigt 

Fodbolddommere fra Holland
Dommere i UEFA Champions League
Dommere i UEFA Europa League
Dick Jol

Dick Jol (født 29. marts 1956) er en tidligere hollandsk fodbolddommer. Han dømte internationalt under det internationale fodboldforbund, FIFA, fra 1993 til 2001, hvor han sluttede sin sidste sæson af med blandt andet at dømme finalen i Champions League i 2001.

Kampe med danske hold 
 Den 8. september 1999: Kvalifikation til EM 2000:  –  2-3 i Napoli
 Den 12. oktober 1993: Kvalifikation til EM 1994 for U21 landshold: Tyskland U21 – Danmark U21 0-1

Se også 
Liste over fodbolddommere der har dømt Champions League-finalen

Referencer 

Kampoversigt 

Fodbolddommere fra Holland
Dommere i UEFA Champions League
Tilskæring

Tilskæring er et teknik inden for tøjdesign, der oprindeligt betyder det at tilskære, at klippe stoffet. Men i dag er tilskæring et af de mest brugte ord for det at konstruere et stykke tøj. Når man tilskærer, laver man selve mønsteret/skabelonen til et stykke tøj. Man laver det i papir eller på pap, og man kan enten lave det i hånden med blyant eller på computer i et CAD/CAM-system. 

Syning
Königsberger Klopse

Königsberger Klopse, Soßklopse eller Kochklopse er en østpreussisk specialitet med kogte kødboller i hvid sovs med kapers.

Retten tilberedes af hakkekød (af enten kalvekød eller okse- og svinekød) med hakket spegesild eller ansjoser, løg, udblødt franskbrød, æg og krydderier. Kapers og hakkede ansjoser tilsættes kødet.

Den kugleformede masse koges i saltvand (tilsat eddike eller hvidvin) med løg, peberkorn, allehånde og laurbær, hvorefter den siede bouillon jævnes med lys roux, fløde og æggeblomme; der tilsættes citronsaft og kapers. Retten serveres med kogte kartoffler eller ris og syltede rødbeder.

Ifølge en opinionsundersøgelse fra Forsa-Institutet i Tyskland har Königsberger Klopse med 93 procent den største genkendelighedsgrad af tyske egnsretter.

Literatur og kilder

Kildehenvisninger 

Madretter
Mad fra Tyskland
Joseph Eduard Wessely

Joseph Eduard Wessely (født 8. maj 1826, død 17. marts 1895) var en tysk kunsthistoriker.

Wessely, fra 1878 Museumsinspektør i Braunschweig, har blandt andet skrevet Die Gestalten des Todes und des Teufels in der darstellenden Kunst (1876) og Geschichte der graphischen Künste (1891).

Kunsthistorikere fra Tyskland
Museumsfolk fra Tyskland
Faglitterære forfattere fra Tyskland